Базилев башланғысы буйынса Өфөгә Ҡазан университеты профессоры Савельев саҡырыла, ул гимназия янындаxa0 шул ваҡытта уҡ заманса приборҙар менән йыһазландырылған метеорологикxa0 обсерватория аса. Бында Берлинда эшләнгәнxa0Реомюр термометры, махсус Ҡазанда эшләнгән максималь һәм минималь температуралар термометрҙары, инглиз барометр-анероиды була.xa0xa0Бындай барометрҙар ул саҡта Рәсәйҙә барлығы өсәү була.xa0xa0Санкт-Петербург академияһында, Ҡазан университетында һәм Өфө гимназияһында. Гимназияның төп корпусы алдында ағас циферблат менән ҡояш сәғәте урынлаштырыла. Аксаков гимназияһы стеналарында төрлө йылдарҙа бик күп билдәле кешеләр: ғалимдар, яҙыусылар, рәссамдар, сәйәхәтселәрxa0 һәм тикшеренеүселәр сығыуы осраҡлы түгел.